|  |  |  |  |  |
| --- | --- | --- | --- | --- |
| |  |  |  |  | | --- | --- | --- | --- | | |  |  |  | | --- | --- | --- | | |  |  | | --- | --- | | |  | | --- | | Poštovani,   Ministarstvo poljoprivrede poziva sve zainteresirane subjekte iz javnog i privatnog sektora da se uključe u stvaranje baze podataka za financiranje iz EU fondova, koja će poslužiti u procesu izrade strateških dokumenata koji će biti osnova za financiranje projekata i programa vezanih uz poljoprivredu, ribarstvo i ruralni razvoj.   Nacionalne strategije razvoja poljoprivrede i akvakulture su u završenoj fazi izrade, a za slijedeće programsko razdoblje priprema se Strateški plan za provedbu Zajedničke poljoprivredne politike te Operativni program za provedbu Zajedničke ribarstvene politike.   S ciljem što kvalitetnije pripreme programskih dokumenata, strategija i planova te mogućnosti planiranja konkretnih mjera koje će u narednom periodu imati mogućnost prijave za financiranje iz EU fondova (Europski poljoprivredni fond za ruralni razvoj, Europski fond za jamstva u poljoprivredi, Europski fond za pomorstvo i ribarstvo, Mehanizam za oporavak i otpornost) i nacionalnog proračuna, Ministarstvo poljoprivrede moli sve zainteresirane strane da se popunjavanjem upitnika uključe u stvaranje baze projekata vezanih uz poljoprivredu, ribarstvo, ali i ruralni prostor općenito.  Predviđena baza projekata bit će osnova za daljnje planiranje i kreiranje mjera usmjerenih ispunjavanju ciljeva definiranih strateškim dokumentima, između ostalog i vezanih uz ublažavanje posljedica pandemije COVID-19, odnosno stvaranja gospodarstva otpornijeg na posljedice kriznih situacija.   Prijedloge projekata moguće je prijaviti putem [Google obrasca](https://lag5.us3.list-manage.com/track/click?u=c2ea6255e95561e2901ff0074&id=fbeba2069a&e=adb01ff26c), a najkasnije do 30. rujna 2020. godine.  S poštovanjem, | | | | |
| |  |  |  |  | | --- | --- | --- | --- | | |  |  |  | | --- | --- | --- | | |  |  | | --- | --- | | |  | | --- | | Lokalna akcijska grupa ''LAG 5'' Trg sv. Justine 13, 20260 Korčula tel. +38520713472 | | | | |